Celestino López de Castro

Celestino López de Castro, nado en Pontevedra en 1860 e finado na mesma cidade o 30 de novembro de 1934, foi un médico galego.

 Traxectoria 
Estudou medicina na Universidade de Santiago de Compostela, licenciándose en 1886.Crónica de Pontevedra, 23-6-1886, p. 3. Médico en Pontevedra, foi concelleiro. Fundou o Sanatorio Santa Teresa, primeiro sanatorio médico cirúrxico de Galicia, foi director do Hospital Provincial de Pontevedra, médico titular e forense do concello.El País, 1-12-1934, p. 1. e inspector provincial de sanidade. Colaborou en La Revista Popular e foi propietario do periódico Faro de Pontevedra (1911-1914). En 1911 presentouse como independente ás eleccións a deputado provincial por Pontevedra fronte ao candidato do Partido Liberal Manuel Ferreirós Batallán, que foi quen resultou elixido.La Correspondencia Gallega, 13-3-1911, p. 2. Finou en Pontevedra o 30 de novembro de 1934.El País, 30-11-1934, p. 2.

 Obras 
 El servicio médico en los Caminos de Hierro. Breve reseña de los mejores medios para su organización, 1897.
 Peste bubónica. Influencia social y lucha por combatirla, 1915

 Recoñecementos 
 Cruz de Beneficencia de primeira clase en 1919 polos seus servizos durante a epidemia de gripe de 1918.
 A Sociedad Recreo de Artesanos promoveu a adquisición por subscrición popular dunha lápida para colocar na súa tumba no cemiterio de Santo Amaro de Pontevedra, obra do escultor José María Acuña.El Pueblo Gallego, 12-7-1935, p. 11.
 Vida persoal 

Casou en Pontevedra con Florinda García Temes, filla de Valentín García Escudero, en xaneiro de 1890.El Diario de Pontevedra, 20-1-1890.
 Notas 

 Véxase tamén 
 Ligazóns externas 
 Caricatura

Categoría:Médicos de Pontevedra
Categoría:Escritores de Galicia en lingua castelá
Categoría:Concelleiros de Pontevedra
Categoría:Concelleiros de Galicia durante a Restauración
Categoría:Nados en Pontevedra
Categoría:Nados en 1860
Categoría:Finados en 1934